Gedagte vir die dag: Neem goeie besluiteFoto: pixabay.com Wie is die een wat die HERE dien? Hy sal hom wys watter pad hy moet kies. (Psalm 25:12) Die Bybel sê as jy die Here dien, sal Hy jou op jou lewenspad lei. Om Hom te dien beteken om Hom soveel te respekteer dat jy Hom in alles gehoorsaam. Wanneer jy Hom gehoorsaam, sal jy Hom volg. En wanneer jy Hom volg, sal Hy jou lei na die plekke en geleenthede waar jy Hom en ander mense die beste kan dien. Indien jy goeie besluite wil neem, besluit eerste om God te gehoorsaam. Dan kan jy seker wees dat jou ander besluite ook in die regte rigting sal wees. Het jy besluit om God te gehoorsaam en te volg? Hoe beïnvloed dit die manier waarop jy besluite neem?